**ΘΕΑΤΡΙΚΗ ΠΑΡΑΣΤΑΣΗ ΜΕ ΘΕΜΑ ΤΗΝ ΕΦΗΒΕΙΑ**



**Δείτε στο ψηφιακό κανάλι του Ιδρύματος Ωνάση την παράσταση «ΛΙΓΑ ΤΕΤΡΑΓΩΝΙΚΑ» που παρουσιάστηκε στο Onassis Youth Festival 2019.**

<https://www.onassis.org/el/whats-on/onassis-youth-fest-2019>

ΣΤΟΙΧΕΙΑ ΤΗΣ ΠΑΡΑΣΤΑΣΗΣ:

**Άρης Λάσκος, Αναστασία Γιαννάκη | Λίγα τετραγωνικά   
Διάρκεια παράστασης:** 35 λεπτά

Ο έφηβος μαθητής Λυκείου. Λίγο πριν τελειώσει το μάθημα, λίγο πριν βγει από την πόρτα του σχολείου, λίγο πριν τη μετάβαση στην ανώτερη εκπαίδευση, πριν τη ζωή μόνος του, πριν την ενηλικίωση. Ο έφηβος πριν την πόλη. Αυτή η στιγμή αγωνίας, όσο ο έφηβος (προ)ετοιμάζεται για το μεγάλο ταξίδι στη ζωή. Μια αναμέτρηση με τον εαυτό του, μια χαρτογράφηση της πορείας του έως εδώ, αλλά και μια κατάρτιση ενός «αρχιτεκτονικού» σχεδίου για το τι θα ακολουθήσει από εδώ και πέρα. Όσο –παράλληλα– διαρκεί μία σχολική ώρα. Άλλωστε, ενώ το σώμα του περιορίζεται σε λίγα τετραγωνικά, το μυαλό του ήδη διανύει τεράστιες αποστάσεις…

Προσωπικά κείμενα των μαθητών του 1ου και του 2ου ΕΠΑΛ Νέας Φιλαδέλφειας και αποσπάσματα από την ελληνική λογοτεχνία αρθρώνουν αυτή τη δαιδαλώδη διαδρομή, αυτό το ορμητικό τρέξιμο του εφήβου στα «λίγα τετραγωνικά»: της τάξης του, της γειτονιάς του, του δήμου του, της ζωής του έως τώρα.

ΕΡΓΑΣΙΑ

Ποιες ανησυχίες, ποιους προβληματισμούς και ποια όνειρα μοιράζεστε με τους εφήβους της παράστασης (περ. 60-80 λ.);